**Приложение № 1**

**Към Заповед РД 09-………/……….2024 г.**

**МЕТОДИКА ЗА ОПРЕДЕЛЯНЕ НА ИНДИВИДУАЛНИТЕ ГОДИШНИ КВОТИ**

**ВЪВ ВРЪЗКА С ПРИЛАГАНЕ НА СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”**

Чл. 1. Методиката урежда начина за определяне на индивидуалната годишна квота за всеки земеделски стопанин, извършващ дейност в първичното селскостопанско производство. При изчисляване разхода за газьол за нуждите на производството на първична селскостопанска продукция се взимат предвид основните технологични процеси, застъпени при отглеждането на селскостопанските култури и животни.

Чл. 2. (1) В схемата за държавната помощ се прилага модел, при който земеделските стопани декларират площите, които обработват със съответния вид култура, и/или броя и вида на животните, които отглеждат в стопанството си.

(2) Регистрираните земеделски стопани подават заявление за държавна помощ в общинските служби по земеделие (ОСЗ) към Областните дирекции „Земеделие“. Заявлението съдържа информация, която се попълва автоматично от софтуер, и такава, която се набира ръчно от операторите в ОСЗ.

(3) Видът и площите на културите, съответно видът и броят на животните, се попълват в заявлението автоматично от софтуер и представляват допустимите за подпомагане площи по интервенцията за основно подпомагане на доходите за устойчивост (ОПДУ) и установеният брой животни по интервенциите за обвързано с производството подпомагане на доходите за животни.

(4) Информацията за броя на видовете и категориите животни, които не попадат в обхвата на интервенциите за обвързано с производството подпомагане на доходите за животни, се въвежда ръчно от оператора в ОСЗ и се взима от анкетния формуляр на земеделския стопанин, който се попълва при (пре)регистрация по Наредба № 3 от 1999 г. за създаване и поддържане на регистър на земеделските стопани.

(5) Наличието на регистриран животновъден обект по Закона за ветеринарномедицинската дейност се проверява (автоматично от модула за прием на заявления) в Интегрираната система за администриране и контрол (ИСАК).

(6) Операторът в ОСЗ, който приема заявлението, зарежда в системата опис на фактурите под формата на файл, с предварително зададен формат. Количеството газьол се изчислява автоматично от системата като сбор от литрите, въведени с файла.

(7) Максимално допустимото количество газьол (в литри) на всеки земеделски стопанин, за което се възстановява част от стойността на акциза, се изчислява автоматично от софтуер (модул в ИСАК) на базата на площи и животни, съгласно подаденото заявление, и разходните норми, съгласно Приложения 1 и 2.

Чл. 3. (1) За установяване на максимално допустимото за подпомагане количество газьол за всеки земеделски стопанин се работи в определена последователност. По отношение на растениевъдството (виж Приложение 1) тази последователност включва следните стъпки:

1. За да се прецени към коя група селскостопански култури спада декларираната за отглеждане от земеделския стопанин култура, се прави справка в Приложение 1, където културите са изброени в колона Б.

*Пример: Ако стопанинът е декларирал, че отглежда ръж, справката по Приложение 1 показва, че ръжта попада в ред № 1 на таблицата, т.е. в „Култури със слята повърхност”.*

2. След като вече е известно към кой ред от таблицата по Приложение 1 спада отглежданата култура, е необходимо да се определи разходната норма за 1 хектар (ха) площ. Тази информация се съдържа в колона В от таблицата по Приложение 1 (среден разход на гориво в л/ха) и показва средния годишен разход на газьол за обработката на 1 хектар селскостопанска площ за съответния вид култура или за угар.

*Пример: За обработката на 1 хектар с ръж, т.е. „Култури със слята повърхност”, този показател е 76,60 л/ха.*

3. Съобразно декларираните от земеделския стопанин площи с отглеждани култури се изчислява годишното потребление на гориво в литри.

*Пример: За отглеждане на 10 ха ръж при годишна разходна норма от 76,60 л/ха, общият обем гориво, изразходен през годината за тази дейност, ще възлиза на 766,00 литра, т.е. 10 ха х 76,60 л/ха. Този обем гориво представлява максималното допустимо за подпомагане количество газьол на земеделския стопанин за отглеждане на съответната култура.*

(2) По отношение на животновъдството (виж Приложение 2) тази последователност включва следните стъпки:

1. Установява се към кой ред от таблицата по Приложение 2 спадат декларираните видове животни (колона Б). След това се прави справка с колона В, която показва разходната норма за газьол при отглеждането на съответните видове и категории животни.

2. Съобразно установения брой на отглежданите видове и категории животни се изчислява годишното потребление на гориво в литри. Този обем гориво представлява максималното допустимо за подпомагане количество газьол на земеделския стопанин по отношение на животните.

(3) Когато земеделският стопанин отглежда повече от един вид култури и/или животни, получените литри за всеки един вид култура и/или животни се сумират, за да се получи общото максимално допустимо за подпомагане количество газьол на земеделския стопанин.

Чл. 4. (1) За всеки земеделски стопанин се определя индивидуална годишна квота в литри, която е по-ниската от:

1. максимално допустимото количество газьол по чл. 3, ал. 1 и

2. количеството закупен газьол по фактури.

 (2) За определяне на индивидуалната годишна квота се взема предвид само количеството газьол от фактури, фигуриращи в дневниците за продажби на съответните доставчици след проверка на Националната агенция за приходите.

*Пример: Ако количеството закупено гориво (по фактури) е по-малко от максимално допустимото за подпомагане количество газьол, индивидуалната годишна квота приема стойността на количеството закупено гориво. Ако количеството закупено гориво (по фактури) е по-голямо от максимално допустимото за подпомагане количество газьол, индивидуалната годишна квота приема стойността на максимално допустимото за подпомагане количество газьол.*

Чл. 5. (1) Отстъпката от стойността на акциза за литър закупен газьол се определя в левове по следната формула:

ОСА=ОРП/∑ИГКи,

където:

ОСА е отстъпката от стойността на акциза за литър закупен газьол;

ОРП е общият размер на държавната помощ;

ИГКи са индивидуалните годишни квоти на земеделските стопани за съответната година в литри, или

Отстъпката от стойността на акциза за литър закупен газьол е равна на частното от общия размер на държавната помощ и сбора от индивидуалните годишни квоти на земеделските стопани за съответната година.

(2) Отстъпката не може да надвишава разликата между размера на акциза за литър газьол, определен по реда на Закона за акцизите и данъчните складове, и минималната данъчна ставка за газьол за моторно гориво, определена в Таблица Б на Приложение І на Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията.

(3) Министърът на земеделието и храните определя със заповед отстъпката по ал. 1 за съответната година. При необходимост министърът на земеделието и храните намалява отстъпката до разликата по ал. 2.

***Приложение 1***

**Средни разходни норми на дизелово гориво за механизирани дейности по култури и групи култури за една година – в литри за 1 ха, включително изкуствени и постоянни ливади**

|  |  |  |
| --- | --- | --- |
| **№ по ред** | **Групи култури / угар****Код по ИСАК** | **Среден разход на гориво****литри/ хектар** |
| **А** | **Б** | **В** |
| 1 | **Култури със слята повърхност:**Пшеница мека (зимна) – 111011; Пшеница мека (пролетна) – 111012; Еднозърнест лимец – 111013; Двузърнест лимец – 111014; Спелта – 111015; Твърда пшеница – 111020; Ръж (зимна) – 111031; Ръж (пролетна) – 111032; Тритикале (зимно) – 111041; Тритикале (пролетно) – 111042; Ечемик (зимен) – 111061; Ечемик (пролетен) – 111062; Овес (зимен) – 111071; Овес (пролетен) – 111072; Просо – 111080; Ориз – 111100; Маслодайна рапица (зимна) – 122031; Маслодайна рапица (пролетна) – 122032 | **76,6** |
| 2 | **Окопни култури:**Царевица за зърно – 111050; Сорго – 111090; Захарно цвекло – 121030; Слънчоглед – 122010; Памук – 123010; Царевица за силаж – 131010; Фуражно цвекло – 131020; Захарна царевица – 141130 | **81,4** |
| 3 | **Зърнено-бобови култури**:Фасул (зърно) – 112010; Нахут – 112020; Грах за зърно (зимен) – 112041; Грах за зърно (пролетен) (вкл. фуражен) – 112042; Бакла за зърно – 112050; Леща – 112060; Соя – 122040; Фъстъци – 122050;  | **57,4** |
| 4 | **Фуражни култури:**Едногодишни зърнено-житни – 131030; Едногодишни зърнено-бобови – 131040; Фий – 131041; Бурчак – 131042; Репко – 131043; Смесени едногодишни – 131050; Едногодишни фуражни зеленчуци – 131060; Люцерна – 132021; Детелина – 132022; Звездан – 132023; Еспарзета – 132024; Лупина – 132025 | **42,2** |
| 5 | **Постоянни ливади за сено (естествени или изкуствени):**Изкуствени ливади – житни – 132010; Изкуствени ливади – бобови – 132020; Изкуствени ливади – смесени – 132030; Ливади за косене – 315000; Изкуствени ливади – 177000  | **35,0** |
| 6 | **Зеленчукови култури:**Домати (на открито) – 141013; Пипер (на открито) – 141023; Патладжан – 141030; Краставици (на открито) – 141043; Корнишони на открито – 141045; Картофи – 150000; Домати – отопляеми оранжерии – 181011; Домати – неотопляеми оранжерии - 181012; Пипер – отопляеми оранжерии – 181031; Пипер – неотопляеми оранжерии 181032; Краставици – отопляеми оранжерии – 181041; Краставици – неотопляеми оранжерии – 181042 | **157,0** |
| 7 | **Други зеленчуци:**Тикви за семки – 122080; Тиквички – 141050; Тикви – 141060; Дини – 141070; Пъпеши – 141080; Зелен фасул – 141090; Зелен грах – 141100; Зелена бакла – 141110; Бамя – 141120; Главесто зеле – 142010; Карфиол – 142020; Броколи – 142030; Салата – 142040; Марули – 142050; Спанак – 142060; Копър – 142080; Моркови – 143010; Магданоз – 143020; Целина – 143030; Салатно цвекло – 143040; Репички – 143050; Ряпа – 143060; Лук – 144010; Чесън – 144020; Праз – 144030; Арпаджик – 144040; Аспержи – 146020; Листностъблени зеленчукови култури (оранжерийни площи) – 182000; Кореноплодни зеленчукови култури – 183000 | **59,2** |
| 8 | **Овощни култури:** Овощни видове – 220000; Семкови овощни видове – 221000; Ябълки – 221010; Круши – 221020; Дюли – 221030; Мушмули – 221040; Костилкови овощни видове – 222000; Сливи – 222010; Праскови/нектарини – 222020; Кайсии/зарзали – 222030; Череши – 222040; Вишни – 222050; Дрян – 222060; 250000 – Други трайни насаждения; | **157,0** |
| 9 | **Ядкови (черупкови) видове:**Орехи – 223010; Бадеми – 223020; Лешници – 223030; Кестени – 223040; Шам-фъстъци – 223050  | **49,0** |
| 10 | **Ягодоплодни**:Ягоди – 224010; Малини – 224020; Къпини – 224030; Френско грозде – 224040; Арония – 224050; Касис – 224060; Актинидия (киви) – 224070; Бодливо грозде – 224080; Боровинки – 224090; Смокини – 224095; Ягоди – отопляеми оранжерии – 228010; Ягоди – неотопляеми оранжерии – 228011; Малини – отопляеми оранжерии – 228020; Малини – неотопляеми оранжерии – 228021 | **135,5** |
| 11 | **Лозя:**Лозя – 210000; Винени – 211000; Десертни – 212000 | **135,5** |
| 12 | **Маслодайна роза – 231010** | **157,0** |
| 13 | **Медицински и ароматни култури:**Анасон – 124010; Резене – 124015; Кориандър – 124020; Кимион – 124030; Валериана – 124040; Босилек – 124050; Бял трън – 124060; Лайка – 124070; Черна мерудия – 124100; Синап – 131044; Многогодишни медицински и ароматни култури – 230000; Медицински и ароматни култури – 231000; Лавандула – 231020; Мента – 231030; Блатно кокиче – 231050; Бял риган – 231070; Ехинацея – 231080; Жълт мак – 231090; Хизоп – 231110; Маточина – 231130; Мащерка – 231140; Медицинска ружа – 231150; Розмарин – 231200; Салвия – 231210; Шипка – 231230**Технически култури:**Хмел – 121010; Тютюн – 121020; Сусам – 122020; Лен маслодаен – 122060; Лен влакнодаен – 123020; Коноп – 123030 | **69,0** |
| 14 | **Разсадници за трайни насаждения:**Разсадници – 240000; Лозов посадъчен материал – 241000; Овощен посадъчен материал – 242000; Разсадници за декоративни растения – 243000; Разсадници за горски фиданки - 244000**Площи за производство на посевен и посадъчен материал:** Захарно цвекло – 171010; Фуражно цвекло – 171020; Хмел – 171030; Тютюн – 171040; Медицински и ароматни култури – 173000; Зеленчуци – 174000; Ягодоплодни – 175000; Цветя – 176000**Цветя:**Цветя, отглеждани за рязан цвят – 161000; Цветя, отглеждани за луковици – 162000; Саксийни култури – 163000; Декоративни храсти – 164000; Цветя и декоративни растения – 186000; Цветя – 186100 | **57,0** |
| 15 | **Площи с угари и други земеделски култури**Площи с угари – 190000;Други зърнено-житни – 111110; Други зърнено-бобови – 112030; Други индустриални култури – 121040; Други маслодайни култури – 122070; Други медицински и ароматни култури – 124110; Други фуражни зеленчуци – 131070; Други фуражни култури – 131080; Други плодови зеленчукови култури – 141140; Други листно-стъблени култури – 142070; Други кореноплодни култури – 143070; Други луковични зеленчукови култури – 144050; Други декоративни растения – 165000; Други индустриални култури – 171050; Други зеленчукови култури – 185000; Други семкови овощни видове – 221050; Други костилкови овощни видове – 222070; Други ядкови (черупкови) овощни видове – 223060; Други ягодоплодни култури – 224100; Други овощни култури – 225000; Други многогодишни ароматни култури – 231240 | **29,0** |

Забележка:

Разработката е направена при:

1. Групиране на културите по групи, в зависимост от вида, предназначението и/или технологията на отглеждане.

2. Зонални норми за разход на гориво при механизирани работи в земеделието. При изчисленията са ползвани осреднени норми за разход на гориво за съответната култура и зони на отглеждане.

3. Разходът на гориво е изчислен за технологични дейности при първичното производство на земеделските култури в литри на хектар, за една календарна година. Годишният разход на гориво в растениевъдството се изчислява на базата на засетите площи и отглеждани култури, които са били реколтирани през финансовата/календарната година, а не през стопанската година.

Под технологични дейности при отглеждане на културите се разбира следното:

При отглеждане на културите, за да се изчисли какъв е необходимият разход на средства (материални и финансови), се изготвя технологична карта. Всяка технологична карта за отглеждане на дадена култура съдържа: последователно подредени технологични мероприятия или дейности (елементи) за определяне на необходимия разход на човекодни, материален и финансов ресурс при отглеждането, прибирането на културите и транспортирането на готовата продукция до складовете (в т. ч. вида и броя на техниката). T.e. това е остойностеният общ разход за единица площ (жив труд (ч.д.), материали (семена, торове, препарати, гориво-смазочни и др.), необходима земеделска техника и други), тъй като при акциза за гориво са включени само механизирани дейности, при които се изразходва гориво (дизелово), са наречени по този начин: „технологични дейности при отглеждане на културите”.

Средният разход на гориво в литри за хектар по колона В представлява средно претеглена величина за страната.

 ***Приложение 2***

**Средно годишни разходни норми на дизелово гориво за отглеждане на животни – в литри за един брой животно/птица или пчелно семейство**

|  |  |  |
| --- | --- | --- |
| **№ по ред** | **Видове и категории животни** | **Разходна норма – литра за 1 бр. животно/ птица/пчелно семейство [[1]](#footnote-1)** |
| **А** | **Б** | **В** |
| **I.****Видове и категории животни,** **които попадат в обхвата на интервенциите за обвързано с производството подпомагане [[2]](#footnote-2)** |
| 1.1. | Млечни крави (от 22 месеца до 10 години вкл.) | 99,50 |
| 1.2. | Месодайни крави (от 22 месеца до 13 години вкл.) | 99,50 |
| 1.3. | Крави от застрашени от изчезване породи (над 22 месеца) | 99,50 |
| 1.4. | Овце-майки (от 12 до 84 месеца вкл.) и/или кози-майки (от 12 до 108 месеца вкл.) | 14,90 |
| 1.5. | Биволици (от 36 месеца до 18 години вкл.) | 99,50 |
| **II. Видове и категории животни,** **които не попадат в обхвата на интервенциите за обвързано с производството подпомагане [[3]](#footnote-3)** |
| 2.1. | Млечни и/или месодайни крави (непосочени по интервенциите за обвързано с производството подпомагане) – 4104, 4105 [[4]](#footnote-4) | 99,50 |
| 2.2. | Биволици (непосочени по интервенциите за обвързано с производството подпомагане) – 4005 [[5]](#footnote-5) | 99,50 |
| 2.3. | Мъжки животни от рода на ЕРД на възраст 2 или повече години [[6]](#footnote-6) | 99,50 |
| 2.4. | Телета и малачета над 1 година за разплод и бременни юници и малакини – 4006, 4103  | 69,65 |
| 2.5. | Телета и малачета на възраст от 1 до 2 г. – 4102  | 69,65 |
| 2.6. | Телета и малачета на възраст до 1 г. – 4101  | 39,80 |
| 2.7. | Овце, кози (непосочени по интервенциите за обвързано с производството подпомагане за овце-майки/кози-майки и интервенцията за преходна национална помощ) – 4007, 4010 [[7]](#footnote-7) | 14,90 |
| 2.8. | Еднокопитни/коне – 4025  | 46,80 |
| 2.9. | Свине-майки за разплод, с тегло 50 кг и повече – 4014 | 24,81 |
| 2.10. | Прасенца с живо тегло под 20 кг под 45 дни– 4108  | 1,34 |
| 2.11. | Свине за угояване (други) – 4109  | 14,26 |
| 2.12. | Кокошки носачки – 4017  | 0,78 |
| 2.13. | Бройлери – 4110  | 0,33 |
| 2.14. | Щрауси – 4023  | 19,50 |
| 2.15. | Други домашни птици – 4019, 4020, 4021, 4022, 4111 | 1,67 |
| 2.16. | Зайци, женски за разплод – 4031 | 1,11 |
| 2.17. | Пчели (пчелно семейство) – 4027  | 6 |

Забележка:

При изчисляване разхода на гориво за нуждите на животновъдството са взети предвид основните технологични процеси, застъпени при отглеждането на селскостопанските животни. Държавната помощ обхваща и подвижното пчеларство, тъй като за практикуването му се налага употребата на гориво, включително и газьол, в зависимост от вида на използваното превозно средство. В животновъдната ферма е необходимо използването на гориво за следните дейности:

* залагане на фураж с фуражораздаващо ремарке;
* почистване на помещенията (в т.ч. на дворчетата за разходка), транспортиране на тора до торохранилището и/или обработваема земя (над 90% от фермите почистват с булдозерна лопата);
* претъпкване на силажните ями;
* транспорт на суровини, предназначени за постеля (стърготини, слама и др.);
* транспорт във връзка с дейността на фермата, в т.ч. вътрешен транспорт в рамките на фермата;

Изчисленията за количеството гориво са осреднени в зависимост от технологията на отглеждане на животните. Необходимото гориво за тези дейности по видове животни е дадено в таблицата по-горе.

1. Разходните норми са изчислени с включен транспорт на фураж. [↑](#footnote-ref-1)
2. Ако една и съща категория животни са заявени по повече от една интервенция за обвързано с производството подпомагане (напр. част от животните са заявени по интервенцията за обвързано подпомагане за животни, включени в развъдни програми, а друга част са заявени по интервенцията за преходна национална помощ по отношение на овце-майки и кози-майки), за целите на настоящата държавна помощ следва да се вземе сумата от заявените бройки животни по различните интервенции. [↑](#footnote-ref-2)
3. За броя на видовете и категории животни, които не подлежат на подпомагане по интервенциите за обвързано с производството подпомагане за животни се взима информация от анкетния формуляр на земеделския стопанин, който се попълва при (пре)регистрация по Наредба № 3/1999 г. [↑](#footnote-ref-3)
4. От бройката (сбор от кодове 4104+4105) следва да бъдат извадени бройките по т.1.1. (Млечни крави (от 22 месеца до 10 години вкл.)) и 1.2. (Месодайни крави (от 22 месеца до 13 години вкл.)), които се подпомагат по интервенциите за обвързано с производството подпомагане. [↑](#footnote-ref-4)
5. От бройката (код 4005) следва да бъдат извадени бройките по т.1.5. (Биволици (от 36 месеца до 18 години вкл.)), които се подпомагат по интервенциите за обвързано с производството подпомагане. [↑](#footnote-ref-5)
6. Тази категория говеда няма собствен код. Бройката се изчислява като разликата между общия брой животни под код 4100 и сумата от категории 4101, 4102, 4103, 4104, 4105, 4005 и 4006. [↑](#footnote-ref-6)
7. От бройката (сбор от кодове 4007+4010) следва да бъдат извадени бройките по т.1.4. (Овце-майки (от 12 до 84 месеца вкл.) и/или кози-майки (от 12 до 108 месеца вкл.)), които се подпомагат по интервенциите за обвързано с производството подпомагане и интервенцията за преходна национална помощ. [↑](#footnote-ref-7)